PÁLYÁZATI KIÍRÁS

[bookmark: _Hlk232076380]„Isaszeg Város Önkormányzat
pályázatot ír ki az isaszegi temetőben elhelyezkedő  - önkormányzati tulajdonban lévő -ravatalozó bérlésére, valamint a 2 db halotthűtő használatára

A szerződés időtartama: 5 év - 2026. szeptember 1-től 2031. augusztus 31-ig terjedő időszak.
A ravatalozó épület bérleti díja: minimum 300.000 Ft + Áfa/hó, mely összeg évente az inflációs ráta mértékével kerül emelésre + rezsiköltség (víz- és áramdíj).
Az óvadék mértéke 1 havi bruttó bérleti díj összege, amelyet a szerződéskötés aláírásának időpontja előtt kell a nyertes pályázónak az önkormányzat részére megfizetni. Az óvadék visszajár a szerződés bármely okból történő megszűnése esetén, amennyiben a bérleti szerződésben foglaltak szerint annak felhasználására nem került sor. 

A pályázónak nyilatkoznia kell arról, hogy a szerződés teljes időtartama alatt vállalja, hogy a ravatalozó és kellékeinek, valamint a halotthűtők - 5 napot meg nem haladó - használatával kapcsolatos, a szolgáltatást megrendelő felé felmerülő összeg nem haladja meg az 50.000 Ft+ Áfa/alkalom összeget.
A kellékek biztosításáról a pályázónak kell gondoskodnia saját költségén.
Pályázatot kizárólag isaszegi székhelyű temetkezési szolgáltatást, vagy temetőfenntartási tevékenységet végző szervezet nyújthat be.
A pályázatok személyesen az Isaszegi Polgármesteri Hivatal Kabinetirodáján (2117 Isaszeg, Rákóczi u. 45. ) nyújthatók be, melynek határideje: 2026. július 27. 9.00 óra. 
A pályázatok benyújtásánál figyelembe kell venni, hogy az Isaszegi Polgármesteri Hivatal 2026. július 13-tól 2026. július 24-ig igazgatási szünet miatt zárva tart! 

A kitöltött és cégszerűen aláírt pályázati adatlapot egy példányban, zárt borítékban kell benyújtani, melyen az alábbi szöveget szükséges feltüntetni:
„Isaszegi ravatalozó bérlésére és halotthűtők használatára-pályázat 2026”

Bírálati szempontrendszer:
· ár-érték arány, azaz a bérleti díj tekintetében legmagasabb összegű árajánlatot benyújtó pályázat a nyertes.

Jelen pályázati kiírás Isaszeg Város Önkormányzat Képviselő-testületének Az önkormányzat tulajdonában álló lakások és helyiségek bérletére vonatkozó egyes szabályokról szóló 7/2004. (III. 16.) önkormányzati rendeletével összhangban kerül meghirdetésre.

A bontási eljárást Korbács Márió alpolgármester folytatja le. A bontáson részt vehet a pályázó vagy az ő írásbeli meghatalmazásával rendelkező megbízottja.

A nyertes pályázatról szóló döntésre a 2026. július 30-i rendkívüli képviselő-testületi ülés keretében kerül sor.

Pályázati kiírással kapcsolatban segítséget nyújt: Pisiák Zsuzsanna igazgatási osztályvezető tel: 06-28/583-111; e-mail: pisiak.zsuzsa@isaszeg.hu elérhetőségeke

Pályázathoz kapcsolódó dokumentumok:
1. Pályázati ajánlattételi adatlap
2. Bérleti szerződéstervezet

